На основу чл. 55.став 1. тачка 2), чл. 57. и 60. Закона о јавним набавкама („Сл. гласник РС” бр. 124/2012,68/15), и Одлуке о покретању поступка јавне набавке ЈН МВ 21/20 бр. 1926 од 30.06.2020.

ЈКП "Чистоћа" Краљево,

објављује

**П О З И В**

**ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

**Предмет јавне набавке ЈН МВ 21/20 су добра: ПНЕУМАТИЦИ ЗА ВОЗИЛА И МЕХАНИЗАЦИЈУ СА УСЛУГОМ МОНТАЖЕ; ДЕМОНТАЖЕ И БАЛАНСИРАЊА ТОЧКОВА**

Ознака из општег речника набавки **34350000-** Гуме за тешка и лака возила

Предметна набавка није обликована по партијама

Право учешћа у поступку јавне набавке ЈН МВ 21/20 имају сви понуђачи који испуњавају услове прописане чланом 75. и 76. Закона о јавним набавкама односно конкурсном документацијом наручиоца, уколико доставе доказе о испуњености услова сходно члану 77. Закона о јавним набавкама и осталих услова наведених у конкурсној документацији.

Конкурсном документацијом ближе су одређени услови за учешће у поступку, као и начин доказивања испуњености услова.

Избор најповољнијег понуђача биће обављен на основу критеријума **„најнижа понуђена цена„,** под следећим условима:

1. Рок плаћања је 45 дана од дана пријема исправне фактуре у седишту наручиоца, на текући рачун понуђача.
2. Продавац се обавезује да приликом фактурисања, на рачуну наведе број уговора под којим је исти заведен код Наручиоца и број јавне набавке – ЈН МВ 21/20
3. Понуђачу није дозвољено да захтева аванс***.***
4. Рок важења понуде је 60 дана од дана отварања понуда
5. Цена обухвата све трошкове које понуђач има у вези испоруке предметних добара, услуге монтаже, демонтаже и балансирања точкова
6. Гарантни рок: Понуђач даје произвођачки гарантни рок односно рок који је за одређено добро одредио произвођач у складу са законом о заштити потрошача рачунајући од дана испоруке односно монтаже
7. Трошкове превоза возила до сервиса понуђача сноси Наручилац.
8. Други услови:

* Испорука, демонтажа, монтажа и балансирање ће се вршити у року од највише 24 часа од пријема писаног захтева за испоруку и то сукцесивно, у сервису понуђача на територији града Краљева, и у зависности од потреба наручиоца радним данима у радно време Наручиоца.
* Наручилац задржава право да поручи и већу односно мању количину уколико потреба за предметом набавке буде мањег, односно већег обима а све до висине уговорене вредности јавне набавке

Додатни критеријум, односно начин у смислу чл. 84 став 4 Закона о јавним набавкама који ће бити примењен у случају да две или више понуда имају понуђену цену, предност ће имати понуђач који понуди краћи рок испоруке добара, демонтаже, монтаже и балансирања точкова. Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба.

**Сви заинтересовани понуђачи могу бесплатно преузети конкурсну документацију на Порталу јавних набавки и на интернет страници наручиоца** [**www.jkpcistocakv.rs**](http://www.jkpcistocakv.rs)**.**

Сва обавештења везана за предметну јавну набавку (обавештење о продужењу рока за подношење понуда, обавештење о изменама и допунама конкурсне документације, обавештење о додатним информацијама, појашњењима или одговорима на питања понуђача и сл.) и одлуку о додели уговора Наручилац ће благовремено објављивати на Порталу јавних набавки и на својој интернет страници.

Наручилац не сноси одговорност уколико понуђач нема сазнања о објављеним документима на Порталу јавних набавки.

Понуде се подносе на преузетим обрасцима из конкурсне документације у запечаћеној коверти са обавезном назнаком на предњој страни:

**,,Понуда за јавну набавку** **добара** –  **ПНЕУМАТИЦИ ЗА ВОЗИЛА И МЕХАНИЗАЦИЈУ СА УСЛУГОМ МОНТАЖЕ; ДЕМОНТАЖЕ И БАЛАНСИРАЊА ТОЧКОВА, број ЈН МВ. 21/20 - НЕ ОТВАРАТИ”**

На полеђини коверте обавезно мора бити наведен назив, адреса и број телефона - факса понуђача, као и име особе за контакт.

Рок за достављање понуда је 9 дана од дана објављивања Позива на Порталу јавних набавки , односно до **02.11.2020.** године до **10.00** часова

Уколико рок истиче на дан који је нерадан или дан државног празника, као последњи дан наведеног рока сматраће се први следећи радни дан до 10.00 часова, а благовременим ће се сматрати све понуде које у наведеном року стигну у управну зграду наручиоца.

Јавно отварање понуда извршиће се последњег дана рока за достављање понуда, без посебног позива понуђачима, односно **02.11.2020.** године у **11.00** часова у пословним просторијама ЈКП "Чистоћа" Краљево , Жичка 10В.

Овлашћени представници понућача, који присуствују отварању понуда дужни су да приликом јавног отварања понуда доставе оверено пуномоћје или други доказ о својству заступника.Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личних докумената (лична карта, пасош, возачка дозвола и др.)

Неблаговремене, незапечаћене и некомплетне понуде неће бити разматране и по окончању поступка отварања биће враћене понуђачу уз повратницу са назнаком да је иста поднета неблаговремено, незапечаћено и/или некомплетно.

Одлука о додели уговора ће бити донета у року од 10 (десет) дана од дана јавног отварања понуда и објављена на порталу јавних набавки и интернет страници наручиоца

Комуникација се у поступку јавне набавке и у вези са обављањем послова јавних набавки одвија писаним путем, односно путем поште, електронске поште или факсом, као и објављивањем од стране наручиоца на Порталу јавних набавки

Заинтересовано лице може, у писаном облику (на е-маил: [cistocakv@gmail.com](mailto:cistocakv@gmail.com) или путем факса 036/362-202) тражити од наручиоца додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији, најкасније 5 дана пре истека рока за подношење понуде и то радним данима у радно време од 06.30 до 14.30 се са напоменом

„Захтев за додатним информацијама или појашњењима конкурсне документације, **ЈН МВ бр 21/20.**

Наручилац ће у року од 3 (три) дана од дана пријема захтева за додатним информацијама или појашњењима конкурсне документације, одговор објавити на Порталу јавних набавки и на својој интернет страници.

Особа за контакт Предраг Перић- технички директор (е-маил: [cistocakv@gmail.com](mailto:cistocakv@gmail.com))

Пријем и потврда пријема електронске поште врши се само у оквиру радног времена  ЈКП Чистоћа Краљево. Уколико је електронска пошта стигла ван радног времена, као дан пријема рачуна се први следећи радни дан када ће бити и потврђен пријем.